98/22/EY: Neuvoston päätös, tehty 19 päivänä joulukuuta 1997, yhteisön toimintaohjelmasta pelastuspalvelun alalla



Virallinen lehti nro L 008 , 14/01/1998 s. 0020 - 0023



NEUVOSTON PÄÄTÖS, tehty 19 päivänä joulukuuta 1997, yhteisön toimintaohjelmasta pelastuspalvelun alalla (98/22/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), ottaa huomioon alueiden komitean lausunnon (4), sekä katsoo, että yhteisön vuodesta 1985 tällä alalla toteuttama toiminta on tehnyt mahdolliseksi kehittää jäsenvaltioiden välistä yhteistyötä asteittain; vuodesta 1987 annetut päätöslauselmat (5) muodostavat tämän yhteistyön perustan, yhteisön yhteistyö pelastuspalvelun alalla auttaa saavuttamaan perustamissopimuksen tavoitteet edistämällä jäsenvaltioiden välistä yhteisvastuullisuutta, nostamalla elämänlaatua ja edesauttamalla ympäristön säilymistä ja suojelua, komission esittämässä yhteisön ympäristöön ja kestävään kehitykseen liittyvässä politiikka- ja toimenpideohjelmassa (6) todetaan pelastuspalvelu ja ympäristön hätätilanteet alueiksi, joilla yhteisön toimintaa tehostetaan, tukitoimenpiteitä koskevan yhteisön toimintaohjelman laatiminen auttaa tehostamaan yhteistyön kehittämistä tällä alalla; tällaisen ohjelman olisi suuressa määrin perustuttava tältä alalta jo saatuun kokemukseen, jäsenvaltioissa pelastuspalvelusta vastaavien ja allalla toimivien tahojen valmentamistoiminta on tärkeää heidän valmiustasonsa nostamiseksi, on lisäksi tärkeää toteuttaa yleisölle suunnattuja toimia Euroopan kansalaisten omatoimisten suojelutoimien kehittämiseksi, pelastuspalvelujen kansallisten yhteyshenkilöiden muodostama pysyvä verkko toimii edelleen aktiivisesti pelastuspalveluun liittyvissä asioissa, jäsenvaltioiden edustajista muodostuva komitea perustetaan avustamaan komissiota tämän päätöksen täytäntöönpanossa, toissijaisuusperiaatteen mukaisesti yhteisön yhteistyöllä tuetaan ja täydennetään kansallista pelastuspalvelupolitiikkaa sen tehostamiseksi; kokemusten jakaminen ja keskinäinen avunanto auttavat vähentämään ihmishenkien menetyksiä, loukkaantumisia sekä taloudellisia ja ympäristövahinkoja kaikkialla yhteisössä, on aiheellista kiinnittää erityistä huomiota yhteisön syrjäisimpiin ja eristyksissä oleviin alueisiin niiden ominaispiirteiden vuoksi, ohjelman kesto olisi rajattava kahteen vuoteen (1998, 1999), tähän päätökseen sisällytetään koko ohjelman keston ajaksi Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdassa tarkoitettu rahoitusohje, tämän kuitenkaan vaikuttamatta perustamissopimuksessa määriteltyyn budjettivallan käyttäjän toimivaltaan, ja perustamissopimuksessa ei säädetä muista toimivaltuuksista tämän päätöksen tekemiselle kuin 235 artiklassa mainitut, ON TEHNYT TÄMÄN PÄÄTÖKSEN: 1 artikla Perustetaan yhteisön pelastuspalvelun toimintaohjelma (jäljempänä "ohjelma") henkilöiden, ympäristön ja omaisuuden suojelun edistämiseksi luonnon- tai teknologisen katastrofin varalta, sanotun kuitenkaan vaikuttamatta jäsenvaltioiden sisäiseen toimivallan jakoon. Ohjelman on tarkoitus tukea ja täydentää jäsenvaltioiden ponnisteluja pelastuspalvelun alalla niiden kansallisen, alueellisen ja paikallisen tason toiminnassa sekä edistää jäsenvaltioiden välistä yhteistyötä tällä alalla. Tähän ohjelmaan ei sisälly jäsenvaltioiden lakien ja asetusten tai jäsenvaltioiden kansallista toimintavalmiutta koskevien järjestelyjen yhdenmukaistamiseen tähtääviä toimenpiteitä. 2 artikla 1. Ohjelma alkaa 1 päivänä tammikuuta 1998 ja päättyy 31 päivänä joulukuuta 1999. 2. Laaditaan kaksivuotinen ja vuosittain tarkistettava ohjelman toteuttamista koskeva suunnitelma 4 artiklassa tarkoitetun menettelyn mukaisesti ja muun muassa jäsenvaltioiden komissiolle toimittamien tietojen perusteella. Rahoitusohjeen määrä ohjelman toteuttamiseksi on 3 miljoonaa ecua. Budjettivallan käyttäjä myöntää vuosittaiset määrärahat rahoitusnäkymien rajoissa. 3. Ohjelmaan kuuluva toiminta, rahoitusjärjestelyt ja varojen ohjeellinen jakautuminen esitetään liitteessä. 3 artikla 1. Ohjelman toteuttamissuunnitelmaan sisältyvät yksittäiset toteutettavat toimenpiteet. 2. Yksittäiset toimenpiteet on valittava ensisijaisesti seuraavien perusteiden mukaisesti: a) henkilöihin, ympäristöön ja omaisuuteen luonnon- tai teknologisen katastrofin johdosta kohdistuvan vaaran ja vahingon vähentämiseen vaikuttaminen, b) myötävaikuttaminen jäsenvaltioissa pelastuspalvelun alalla toimivien henkilöiden valmiustason nostamiseen heidän toimintakykynsä lisäämiseksi hätätilanteessa, c) toimintatapojen ja -menetelmien kehittämisen edistäminen: kokeiluhankkeet, d) yleisön valistuksen, kasvatuksen ja tietoisuuden edistäminen kansalaisten omatoimisten suojelutoimien kehittämiseksi. 3. Kukin yksittäinen toimenpide on toteutettava tiiviissä yhteistyössä toimivaltaisten viranomaisten kanssa. 4. Kussakin toimenpiteessä otetaan huomioon yhteisön ja jäsenvaltioiden soveltuvilla aloilla suorittamien tutkimusten tulokset. 5. Komissio ja jäsenvaltiot edistävät ohjelman ja muiden yhteisön toimien yhdenmukaisuutta. 4 artikla Komissiota avustaa ohjelman toteuttamisessa komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa: a) komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä, b) neuvosto voi määräenemmistöllä päättää asiasta toisin a kohdassa tarkoitetun ajan kuluessa. 5 artikla Komissio arvioi suunnitelman toteuttamisen edistymistä joka vuosi ja esittää siitä kirjallisen arviointikertomuksen 4 artiklassa tarkoitetulle komitealle. 6 artikla Tätä päätöstä sovelletaan 1 päivästä tammikuuta 1998. 7 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1997. Neuvoston puolesta F. BODEN Puheenjohtaja (1) EYVL C 142, 8.6.1995, s. 19 ja EYVL C 202, 12.7.1996, s. 9. (2) EYVL C 141, 13.5.1996, s. 258 (3) EYVL C 301, 13.11.1995, s. 3 (4) EYVL C 100, 2.4.1996, s. 111 (5) EYVL C 176, 4.7.1987, s. 1, EYVL C 44, 23.2.1989, s. 3,EYVL C 315, 14.12.1990, s. 1, EYVL C 315, 14.12.1990, s. 3,EYVL C 198, 27.7.1991, s. 1, EYVL C 313, 10.11.1994, s. 1. (6) EYVL C 138, 17.5.1993, s. 5 LIITE >TAULUKON PAIKKA>